· Съобщение за инвестиционно предложение за „Ремонт на животновъдна ферма и увеличаване на капацитета от 15 000 на 20 000 броя пилета бройлери”, с местоположение: имот с № 024012 в землището на с. Ястребово, общ. Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя А. С. инвестиционно предложение за „Ремонт на животновъдна ферма и увеличаване на капацитета от 15 000 на 20 000 броя пилета бройлери”, с местоположение: имот с № 024012 в землището на с. Ястребово, общ. Русе представлява разширение на дейност в обхвата на на т. 1, буква „д”- интензивно животновъдство (инвестиционни предложения, невключени в приложение 1) от Приложение 2 към чл. 93, ал. 1, т. 1 и 2 от ЗООС и на основание чл.93, ал.1, т.2 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 130/14.01.2015 г.
Копие на писмото е изпратено в Община Русе и Кметство с. Червена вода.

